open-index/open-wikipedia-markdown huggingface dataset:
Monty Python og ridderne av det runde bord

***Monty Python og ridderne av det runde bord*** (orig. *Monty Python and the Holy Grail*) er en engelsk film fra 1975, av og med humorgruppen Monty Python.

Filmen tar utgangspunkt i legenden om Kong Arthurs leting etter Den hellige gral, men har sin helt egen historie med humoristisk vri.Filmen ble innspilt inn på Doune Castle i Skottland.

Eric Idle fortalte i 2021 at produksjonen ble støttet økonomisk av blant andre rockegruppene Led Zeppelin og Pink Floyd samt Ian Anderson i Jethro Tull.

## Handling
I år 932 etter Kristus reiser kong Arthur og hans tjener, Patsy, gjennom England for å rekruttere sine riddere av det runde bord. Han rekrutterer blant annet Bedevere den kloke, og Sir Lancelot den modige, og Sir Galahad og Sir Robin den-ikke-så-modige. Etter å ha samlet dem, får han beskjed av Gud om å dra på leting etter den hellige gral.

Kong Arthur og hans riddere ankommer et stort slott okkupert av en gruppe franske soldater, som påstår å eie den hellige gralen og de håner de britiske ridderne. En moderne historiker, som filmer en dokumentar om Arthur og ridderne av det runde bord, blir drept av en ridder på hest, og dette utløser en politi-etterforskning. I løpet av riddernes reiser får Arthur og Bedevere veiledning av en gammel mann. Sir Galahad blir ledet av et gral-formet fyrtårn til Castle Anthrax, som er fullt av unge kvinner, og han er uvillig til å bli «reddet» av Sir Lancelot.

Lancelot mottar et notat fra Swamp Castle. Han tror at beskjeden er fra en dame som blir tvunget til å gifte seg mot hennes vilje, så Lancelot stormer slottet og dreper flere medlemmer under en bryllupsfest. Senere oppdager han at beskjeden egentlig var fra en kvinnelig prins. Arthur og hans riddere omgrupperer seg og får selskap av tre nye riddere, samt en munk Maynard og hans munkebrødre. Ridderne møter også Tim the Enchanter, som leder dem til en hule. Men inngangen til hulen er bevoktet av en stor kanin. Ridderne undervurderer denne risikoen, og angriper hulen. Men kaninen dreper flere av dem. Inne i hulen finner de en inskripsjon fra Josef fra Arimatea, som leder dem videre til Castle Aarrgh. De får også flere problemer fordi Lancelot blir arrestert av politiet som etterforsker historikerens død.

## Skuespillere
* Graham Chapman som kong Arthur.
* John Cleese som Sir Lancelot den modige.
* Terry Gilliam som Patsy, kong Arthur's tjener.
* Eric Idle som Sir Robin, en annen ridder.
* Terry Jones som Sir Bedevere den kloke.
* Michael Palin som Sir Galahad.
* Connie Booth som Miss Islington, en heks
* Carol Cleveland som Zoot og Dingo, identiske tvilling-søstre.
* John Young som Frank, en historiker
* Rita Davies som Frank's kone.
* Avril Stewart som Dr. Piglet
* Sally Kinghorn som Dr. Winston
* Sandy Johnson som en ridder.
* Julian Doyle som politibetjent
* Roy Forge Smith som en inspektør.
* Charles Knode som en vakt.

## Referanser


## Eksterne lenker
*
Lamjung (distrikt)

**Lamjung** er et av Nepals 75 distrikter.

Lamjung  ligger i *Vestregionen*, *Gandakhi sone*.

Areal er 1 692&nbsp;km². Folketall i 2001 var 177 149.

I vest grenser Lamjung mot Kaski, i nordvest mot Manang, i nordøst og øst mot Gorkha, i sør mot Tanahu.

Lamjung ligger i det som i Nepal kalles åsdistriktene.

Hovedstad er byen Besisahar.

Antall distriktsutviklingskomiteer 61. Bykommuner 0.

Forventa levealder 70,8 år, barnedødelighet pr. 1 000 fødte 26,0, uten tilgang til reint vann 13,4 % (tall fra 2001), leger 53 (2002).

Parbatiya-befolkning 46,19 %, dalit 16,06 %, buddister 15,9 % lokale religioner 1,7 % (tall fra 2001).

Mange i distriktet er gurung-folk.

## Referanser


## Eksterne lenker
* 
* Kart over Lamjung-distriktet
Lollipop

::*For sangen av Mika, se [[Lollipop (sang av Mika)]]. For det norske TV-programmet med Rune Larsen, se [[Lollipop (TV-serie)|Lollipop]]*

**Lollipop** er en saftis produsert av Diplom-Is. 

Produktet ble lansert av Thor-is, som i 1996 ble en del av Diplom-is, i 1966 og har siden vært en populær saftis. Isen har appelsin- og bringebærsmak, med tupp overtrekt med sjokolade. 

Navnet oppsto etter at innehaveren av Thor-is under et besøk i København hørte en sang som inneholdt ordet «Lollipop».

## Referanser


## Litteratur
*

## Eksterne lenker
* 
* Diplom-Is - Lollipop
Kjelvik

**Kjelvik** (nordsamisk: *Goaskinvággi*, kvensk: *Kelviika*) var Magerøyas største tettsted utenom Honningsvåg inntil det ble brent av okkupasjonsmakten i 1944. Kjelvik hadde på begynnelsen av 1900-tallet ca. 80 innbyggere, de fleste av dem med finsk innvandring. I 1930 var det 236 innbyggere på stedet, etter andre verdenskrig var det ikke fastboende. Det var ingen tysk tilstedeværelse i Kjelvik under okkupasjon fra 1940. Den utsatte beliggenheten gjorde at stedet bare ble delvis gjenreist etter nedbrenningen i 1944, og stedet ble etter hvert helt fraflyttet. 

Kjelvik var inntil 1950 navnet på dagens Nordkapp kommune. Kommunen ble utskilt fra Kistrand i 1861. Da motorbåtene tok over omkring år 1900 var ikke havnen i Kjelvik lenger egnet og stedet mistet etterhvert sin betydning. Kjelviks betydning som fiskevær er kjent for eksempel ved en Haldor fra Kjelvik på 1500-tallet eide eller disponerte en gård ved Vågen i Bergen. Stedet er avmerket som Kelwyck på Mercators kart «Atlas Minor» fra 1613.

Kjelvik kirke fra 1851 var åttekantet (lignet på Dverberg kirke tegnet av Grosch) og var da den eneste kirken på Magerøya. Den ble helt ødelagt av en orkan i 1882. Kirkestedet ble deretter flyttet til Honningsvåg. Rester av kirken ble gjenfunnet flere hundre meter oppe i fjellet. Kjelvik ligger værhardt til særlig ved pålandsvind.

## Referanser




## Eksterne lenker
* Nordkappmuseet: Kjelvik – det gamle kommunesentret
Gassforhandlingsutvalget

**Gassforhandlingsutvalget** (**GFU**) var et norsk halvstatlig organ med ansvar for å forberede og gjennomføre alle forhandlinger om salg av norsk gass.

## Bakgrunn
Da de store salgsavtalene for gassen fra Trollfeltet var sluttført midt i 1980-årene, opprettet norske myndigheter GFU. Utvalget skulle stå for alt salg og markedsføring av norsk gass. Det var ikke tillatt, verken for medlemmene i GFU (Statoil, Norsk Hydro og Saga Petroleum) eller andre selskaper på norsk kontinentalsokkel, å markedsføre egen gass.

Som ledd i gjennomføringen av det indre markedet vedtok EU-landene gassmarkedsdirektivet med frist for gjennomføring i intern lovgivning 10. august 2000. Gassdirektivets formål var å åpne det indre gassmarkedet i Europa for konkurranse. EU mente videre at gasskontraktene som var fremforhandlet under GFU stred mot grunnprinsippene til det indre markedet.

På denne bakgrunn startet Europakommisjonen sommeren 2001 undersøkelser av Statoil og Norsk Hydro og de andre oljeselskapene på norsk sokkel, og de truet Statoil og Norsk Hydro med gigantbøter for kartellvirksomhet. GFU ble som følge av dette permanent avviklet fra 1. januar 2002.

## Referanser


## Eksterne lenker
* Austvik, OG, 2001: "Gassdirektiv, GFU og norske interesser"
* "Norwegian natural gas: Liberalization of the European gas market"
Saltsjø

En **saltsjø** eller **salin innsjø**, også kjent som **sodasjø** og **alkalisjø**, er en endorheisk innsjø med en konsentrasjon av salter (hovedsakelig natriumklorid) og andre mineraler betydelig høyere enn normalt (ofte definert som minst 3,000 milligram salt pr. liter). I mange tilfeller har saltsjøer høyere konsentrasjon av salt enn havvann. Innsjøer som inneholder mye natriumkarbonat kalles sodasjøer.

## Dannelse
Saltsjøer dannes når vannet som strømmer inn i innsjøen, med sine oppløste salter og mineraler, ikke kan komme ut igjen fordi innsjøen ikke har avløp. Deretter fordamper vannet og etterlater seg de oppløste saltene i sjøen slik at saliniteten (saltholdigheten) i vannet øker. 

En saltsjø er av denne grunn et utmerket sted for saltproduksjon, og saltsjøer som er kunstig bygget med dette for øye kalles saltpanner.

Den høye saliniteten fører også til en unik flora og fauna i innsjøen.

## Når vannet er forsvunnet

Hvis mengden av vann som strømmer inn i innsjøen er mindre enn det som fordamper, så vil innsjøen til slutt forsvinne helt og etterlate en saltslette eller playa, som for eksempel Salar de Uyuni i Bolivia og Bonneville Salt Flats i Utah, USA. Av og til blir også dette referert til som en saltpanne.

## De største saltsjøene
De fire største saltsjøene i verden er, i rekkefølge: Det kaspiske hav, Aralsjøen, Balkhasjsjøen og Store Saltsjø, som også er størst på den vestlige halvkule. Den saltssjøen som ligger høyest over havet er Namtso, og den lavest beliggende er Dødehavet, som også er det laveste punktet på Jordens overflate overhodet.

## Kilder
* Forelesningsnotater om saltsjøer
Spokane

**Spokane** er den nest største byen i staten Washington i USA, grunnlagt i 1880. Byen ligger 45 mil øst for Seattle og 37,5 mil nordøst for Portland. Byens kallenavn er Lilac City. Spokane har fått sitt navn etter elven som renner gjennom den med sine mange fossefall, Spokane river.

## Referanser


## Eksterne lenker
*
Paul IV

**Paul IV** (født som **Giovanni Pietro Carafa** 28. juni 1476 i Capriglia Irpina i kongedømmet Napoli, død 18. august 1559 i Roma) var pave fra 23. mai 1555 til sin død i 1559. Han var nesten åtti år da han ble pave, men rakk likevel å føre et skrekkregime som gav ham tilnavnet *il terribile* (= den fryktelige).

## Liv og virke
### Bakgrunn
Giovanni Pietro Caraffa nedstammet fra den adelige slekten Caraffa i Napoli. Hans slektning, kardinal Oliviero Caraffa, som var en av de mer betydningsfulle personene i pavedømmet under renessansen, tok seg av den unge Giovanni Pietros oppdragelse og karrière.

### Biskop
I årene 1518–1524 var Caraffa erkebiskop av Brindisi.

### Kardinal
Caraffa ble den 15. januar 1537 utnevnt til kardinalprest av *[[San Pancrazio (Roma)|San Pancrazio]]*, samt til det samme av San Sisto, San Clemente og Santa Maria in Trastevere, innen han den 17. oktober 1544 ble kardinalbiskop av Albano. Senere ble han tildelt Sabina, Frascati, Porto e Santa Rufina og Ostia.

I 1549 ble han utnevnt til erkebiskop av Napoli.

### Pave
I 1555 ble han i en alder av 79 år valgt til pave. Frem til da hadde han titt og ofte talt om behovet for reformer. Med sitt valg bedrev han den sedvanlige nepotisme ved at han utnevnte en av sine nevøer, condottiere Carlo Carafa, til kardinalstatssekretær, og en annen nevø, Giovanni Carafa, først til kirkens  generalkaptein og senere til hertug av Paliano.

Paul IV skapte i 1555 en ghetto i Roma, i området der Via del Portico d'Ottavia, Lungotevere dei Cenci, Via del Progresso og Via di Santa Maria del Pianto nå ligger. Det var et muromgitt område, som ble stengt nattestid, der byens jøder bodde. Ghettoen ble ikke revet før i 1888.

Ved sin død var Paul så forhatt at folkemengden gikk til angrep på hans statue på Kapitol. Den ble halshogd og hodet slengt i Tiberen. Han ble derfor begravd i største hemmelighet i Peterskirkens krypt. Først i 1566, da det hele hadde kommet litt på avstand, ble han gravlagt i familiekapellet i kirken Santa Maria sopra Minerva.
## Episkopalgenealogi
Hans episkopalgenealogi er:
* Biskop Leone de Simone (?-1469) *bispeviet 1442? 
* Kardinal Oliviero Carafa (1430-1511) *bispeviet 1458 
* *Pave Paul IV* (1446-1559) *1506

## Referanser


## Litteratur
* 

## Eksterne lenker
*  Biografi på The Cardinals of the Holy Roman Church
Vannski

**Vannski** er en type vannsport hvor man står på ski på vannet, vanligvis etter en motorbåt i fart eller i kabel. I Norge finnes det to slike kabelanlegg. 
Wakeboard er også en sport som har økt sin popularitet de siste årene.

I Norge finnes det en rekke vannskiklubber som står i tilknytning til Norges Vannski- og Wakeboard Forbund. (Opprettet i 1961). Det arrangeres årlig både Norgescupstevner og Norgesmesterskap.

I vannski konkurreres det i tre grener; hopp, slalåm og trick. Slalåm er klart den mest populære grenen, der det gjelder å kjøre flest mulig bøyer på kortest mulig linelengde. Banen har standardmål verden over og består av 6 bøyer, inngangsport og utgangsport. Det finnes idag ca. 20 slike baner i Norge. Båten er utstyrt med en avansert cruisekontroll som holder konstant hastighet på båten. For menn er maks hastighet 58km/t, mens toppfarten for kvinner er 55 km/t. Det er 11,5 m fra båtbanen ut til bøyene noe som gjør at hastigheten til løperen er langt høyere enn båtens hastighet. På kort line (14 m og kortere) er det ikke uvanlig at løperen kommer opp i hastigheter over 100 km/t idet man akselerer fra bøye til bøye.

Hopp foregår på 2 brede og lange ski, ved at løperen kjører over en hopprampe og prøver å hoppe så langt som mulig. For å få et langt hopp må løperen treffe hopprampen med så stor fart som mulig. Dette gjøres ved å ”kutte” ut på siden av båten for deretter å kutte tilbake mot hoppet for å øke løperens hastighet. Løperen kan ha en fart på 115 km/t idet han/hun treffer hopplata og hopplengden kan bli over 70 m. Vannskihopp på dette nivået krever mye erfaring og god fysisk form.

Trick foregår på en eller to små, korte ovalformede ski uten finne. Løperen kjører 2 x 20 sekunder og utfører så mange tricks som mulig. Løperen gjennomfører sitt program eller sett av tricks og får poeng ut ifra vanskelighetsgrad på trick-ene og utførelse. Trick er vannskisportens ”ballettgren” og stiller store krav til balanse og motorikk.

Sporten har fleste tilhengere i USA, men er også svært populær i Australia, Storbritannia og Frankrike.
Max Klinger

**Max Klinger** (1857–1920) var en tysk symbolistmaler, skulptør og grafiker.

## Liv og virke
### Bakgrunn
Max Klinger var annen sønn av såpekokeren Heinrich Louis Klinger og hans hustru Auguste Friederike Eleonore Klinger født Richter. Han gikk årene 1863–1867 på borgerskolen i Leipzig og på søndagene på tegneskolen Brauer. Deretter var han på realskolen Petrischule årene (1867 til 1873). 

Han fikk sin kunstneriske utdannelse i Karlsruhe. 

### Karriere
Som beundrer av de grafiske arbeidene til Adolph von Menzel og Francisco Goya, ble han snart en dyktig grafiker med sin egen stil. 

Hans mest kjente arbeider er en serie på ti *Parafraser over funnet av en hanske* fra 1881. Bildene bygger på de forestillinger han gjorde seg ved å finne en damehanske ved en skøytebane. Ledemotivet gir hint om en kvinne vi aldri får se, noe som sies å foregripe både Sigmund Freuds og Kraft-Ebbings forskning om temaet seksuell fetisjisme og fetisj- objekter.

I dette tilfellet blir hansken et symbol for kunstnerens romantiske lengsler, med hansken i forskjellige tildels dramatiske situasjoner som substitutt for eieren. Semiotikere har også sett hansken som et illustrerende eksempel på en glidende signifikator hvor den signifiserte (kvinnen) ikke er tilstede eller holdes skjult. Kunstneren har også lagt inn en mannsperson som uttrykker forskjellige psykiske tilstander eller eksistensielle kriser (- og har en betydelig likhet med den unge herrn Klinger).

Klinger reiste mye rundt i Europa og besøkte de fleste kunstsentra av betydning før han slo seg ned i Leipzig fra 1893. Fra 1897 var det mest marmorstatuer han arbeidet med. Hans statue av Ludwig van Beethoven ble en integrert del av den store Wiener utstillingen i 1902.

Det var flere enn Giorgio de Chirico som hevdet at Klinger var bindeleddet fra symbolismen fra 1800-tallet og metafysisk kunst og surrealisme i det tyvende århundre. 

## Referanser


## Litteratur
* Gibson, Michael. "Symbolism". Köln: Benedikt Taschen Verlag. 1995. ISBN 3-8228-9324-2.

## Eksterne lenker
* 
* Plate 1 of 'Paraphrase about the Finding of a Glove – all ten plates can be viewed in order 
* www.max-klinger.com
* Max Klinger's Beethoven Monument
Phil Ivey

**Phil Ivey** er en kjent profesjonell pokerspiller (født i California i 1976) som har vunnet 10 World Series of Poker armbånd. Ivey ble i WSOP 2000 den yngste pokerspilleren som noensinne har vunnet et armbånd.

## Referanser


## Eksterne lenker
*
Kreosot

**Kreosot** er en fellesbetegnelse for produktene **trekreosot** og **kulltjærekreosot**. Trekreosot fremstilles av høytemperaturbehandling av bøk og andre tresorter.

Benevnelsen kreosot henviser vanligvis til kulltjærekreosot. Dette er et EPA-registrert trekonserveringsmiddel. Det destilleres fra rå koksovnstjære, og består hovedsakelig av polysykliske aromatiske hydrokarboner (PAH), men inneholder også benzen, fenoler og kresoler. Det er kreftfremkallende og fototoksisk, som betyr at det ved hudkontakt kan føre til at huden mister evnen til å motstå sollys.

## Trekreosot
Trekreosot er tilnærmet fargeløs eller svakt gul, oljete væske. Den lukter som røyk og smaker brent. Den har blitt brukt som desinfeksjonsmiddel, avføringsmiddel og hostemedisin, men de fleste har blitt erstattet med nyere medisiner. Den japanske medisinen Seirogan inneholder ca. 130mg kreosot per dose for en voksen, som hovedingrediens.  

## Kulltjærekreosot
Ved bruk av benevnelsen kreosot menes som regel kulltjærekreosot. Den har vært mye brukt til impregnering av tre, spesielt sviller, men også til telefonstolper og deler av brukonstruksjoner i tre. Det er en tykk oljete væske, gulaktig svart i fargen. Kulltjære-produkter brukes også i medisiner til behandling av psoriasis, frastøtende middel for dyr og fugler, insektmiddel og soppmiddel. Noen anti-flass-shampooer i handelen inneholder også kulltjære-løsninger.

På grunn av sin kreftfremkallende karakter, har EU forbudt salg av kreosotimpregnert tre og krever samtidig at salget av kreosot blir forbeholdt til profesjonelle brukere

## Pipekreosot og pipebranner
Pipekreosot som dannes i piper etter brenning av tre i peisen, er forskjellig fra tre- og kulltjære-kreosot. Den er egentlig kondensert skorsteinsgass, bestående av damp og fordampede karbonmaterialer fra treet som ikke har brent skikkelig. Skorsteinsgass tenner ikke før en relativt høy temperatur er oppnådd. De fleste peiser bruker naturlige luftstrømmer og har derfor ikke en høy nok forbrenningstemperatur til å antenne fordampningene. Som en konsekvens av dette stiger skorsteinsgassen opp i pipa hvor den kondenserer og legger seg som et lag oppover skorsteinen og danner (pipe)kreosot. Jo varmere bålet i peisen er jo bedre forhindres denne avleiringen og man forhindrer i så måte det som kan lede til en pipebrann. Regelmessig feiing gjør selvsagt samme nytten.

## Referanser


## Eksterne lenker
* Kreosot - spørsmål og svar  (Miljødirektoratet)
* International Chemistry Safety Card 0572
* National Pesticide Information Center – Non-CCA Wood Preservatives 
* Faktaark for Kreosot fra Storbritannias 'Departement for Business, Enterprise and Regulatory Reform'
* ATSDR creosote FAQ
* Tests of Creosoted Timber, Transactions of the American Society of Civil Engineers, vol. LXX, Dec. 1910, by W. B.  Gregory, from Project Gutenberg
* American Wood-Preservers' Association
* Creosote Council
* Status av Kreosot etter EU Directiv 98/8/EC
The River

***The River*** er Bruce Springsteens femte album, utgitt i 1980. Dette albumet gjorde Springsteen til verdensstjerne. Albumet ble også hans første listetopp i USA, Norge og andre land.

## Sporliste
Alle sanger skrevet av Bruce Springsteen.

**CD 1**
# «The Ties That Bind» – 3:34
# «Sherry Darling» – 4:03
# «Jackson Cage» – 3:04
# «Two Hearts» – 2:45
# «Independence Day» – 4:50
# «Hungry Heart» – 3:19
#*Vokal – Flo & Eddie (Howard Kaylan og Mark Volman)
# «Out in the Street» – 4:17
# «Crush on You» – 3:10
# «You Can Look (But You Better Not Touch)» – 2:37
# «I Wanna Marry You» – 3:30
# «The River» – 5:01
**CD 2**
# «Point Blank» – 6:06
# «Cadillac Ranch» – 3:03
# «I'm a Rocker» – 3:36
# «Fade Away» – 4:46
# «Stolen Car» – 3:54
# «Ramrod» – 4:05
# «The Price You Pay» – 5:29
# «Drive All Night» – 8:33
# «Wreck on the Highway» – 3:54

## Besetning
### [[The E Street Band]]
* Bruce Springsteen – vokal, elektrisk gitar, munnspill, piano på «Drive All Night»
* Roy Bittan – piano, orgel på «I'm a Rocker» og «Drive All Night», bakgrunnsvokal
* Clarence Clemons – saksofon, perkusjon, bakgrunnsvokal
* Danny Federici – orgel, klokkespill
* Garry Tallent – bass
* Steven Van Zandt – akustisk gitar, elektrisk gitar, vokal
* Max Weinberg – trommer

### Andre medvirkende
**[[Flo & Eddie]]** – på «Hungry Heart»:
* Howard Kaylan – harmonivokal
* Mark Volman –  harmonivokal

## Eksterne lenker
*
Polskie Koleje Państwowe

**PKP** (Polskie Koleje Państwowe) (*De polske statsbaner*) er det nasjonale polske jernbaneselskapet som frakter gods og personer via jernbane i Polen. Selskapet ble grunnlagt i 2001 og er delt inn tolv datterselskaper som alle eies av staten. Det er planlagt privatisering for å møte EUs krav i fremtiden. I alt opererer selskapet med en jernbanestrekning på 23 429 km i landet.
## Eksterne lenker
*
Grimstadbanen

**Grimstadbanen** var en jernbanestrekning mellom Grimstad og Rise stasjon i Aust-Agder, åpnet i 1907 og nedlagt i 1961. 

Grimstadbanen ble anlagt og drevet av private investorer under navnet *Grimstad-Frolandbanen*, men overtatt av NSB i 1912. Banen var opprinnelig smalsporet (1067 mm), men bygget om til normalspor (1435 mm) i 1935. Banen hadde forbindelse med Treungenbanen på Rise stasjon. 

Grimstadbanen hadde liten trafikk, og allerede i 1939 vurderte NSB nedleggelse. I 1961 ble banen nedlagt.

Deler av traséen ble gjort om til vei, bl.a. Fylkesvei 404, Fylkesvei 407 og Fylkesvei 408. Europavei 18 ligger også delvis over den gamle strekningen. Flere deler av traseen er likevel bevart, bl.a. langs Rorevannet der den ligger som turvei.

## Arkivet
Arkivet etter Grimstadbanen befinner seg på KUBEN i Arendal. Arkivet stammer hovedsakelig fra perioden da Grimstadbanen var privateid. Arkivet omfatter kopibøker, postjournaler, korrespondanse, regnskap, samt diverse. Arkivet omfatter også en utklippsbok med avisutklipp fra årene før nedleggelsen i 1961. 

## Referanser


## Litteratur
* 
* 
* 

## Eksterne lenker
* 
* Grimstadbanen i openstreetmap.org
Raze Jam

**Rêzan Jamal**, kjent under artistnavnet **Raze Jam**, (født 1. juli 1985 i Mardin) er en svensk-kurdisk rapper.

Raze Jam er født i den tyrkiske delen av Kurdistan. Han kom til Sverige som en tolvåring. Raze Jam ble tidlig interessert av hiphop og begynte å skrive sine egne tekster i 12-årsalderen, og ville bli poet.

Raze Jam har produsert mange forskjellige sanger på tyrkisk, svensk og engelsk og har opptrådt på mange konserter og på ulike fester. Nå har Raze Jam bestemt seg for å bare produsere kurdisk rap. Raze Jam jobber på sin første plate som bare inneholder kurdisk rap.

## Eksterne lenker
* Raze Jams webside
Edward Gierek

**Edward Gierek** (født 6. januar 1913, død 29. juli 2001 var en polsk kommunistisk politiker. Han var leder for det polske kommunistpartiet PZPR mellom 1970 og 1980. 

Gierek kom til makten etter Władysław Gomułka, da dennes politikk førte til arbeideropprør i de polske kystbyene Gdańsk, Gdynia og Szczecin.

Giereks politikk kan karakteriseres av at landet opptok høye lån for å bygge ut og modernisere industrien, og for økt levestandard med blant annet økt forbruk. Industrisatsingen var ikke særlig vellykket, produktene holdt ofte en kvalitet som medførte at de ikke var gangbare i vest. Dessuten skjedde satsingen samtidig med at vesten gikk inn i en lavkonjunktur (1976). 

De første årene ved makten hadde Gierek en viss popularitet, mye takket være hans hyppige besøk i industrien, men fra og med 1976 ble det innledet en serie arbeideropprør som kulminerte i opprettelsen av fagforbundet Solidaritet (''Solidarność'') 17. september 1980. Gierek gikk av få dager før dette, 5. september.

## Referanser
Sturla Solhaug

**Trond Sturla Solhaug** (født 1952) er en norsk tidligere fotballspiller som spilte angrep for hovedsakelig Bodø/Glimt. Han skåret det første målet i cupfinalen i 1975. 

Han spilte for Stabæk Fotball tidlig på 70-tallet, og gikk til Bodø/Glimt (1975-83, 72 kamper og 16 scoringer i eliteserien) der han var klubbens toppscorer i tre sesonger (7 scoringer i 1979, 8 scoringer i 1981 og 1982).  Han ble kjent da han med en stupheading scoret det første målet da han vant norgesmesterskapet i fotball for menn 1975 ved å slå Vard Haugesund 2-0.  Deretter var han en sesong i Tromsø Idrettslag (1984, fire kamper),  ble nordnorsk mester som spillende trener med Lyngen/Karnes (1986), trente Tromsdalen Fotball (1987–88). Senere har han trent Ringvassøy IL (1989), Kvaløysletta IL (1994), Lyngen, Slettelva SK (2002) og Loke i 5. divisjon, samt drevet egen sportsbutikk. I 1993 gikk Solhaug, Ben Mosti og Stein-Jonny Andreassen over Grønland på ski i Vegard Ulvangs spor fra 1991.

## Referanser
Jens Deimel

**Jens Deimel** (født 14. september 1972) er en tidligere tysk kombinertløper.

Karrierens høydepunkt var bronsemedaljen under VM 1993 i Falun i lagkonkurransen, sammen med Thomas Dufter og Hans-Peter Pohl. Deimels beste plassering i verdenscupen var en tredjeplass i Saalfeld 23. januar 1993.

Jens Deimel hadde sin styrke i hoppbakken. Han hadde ofte gode utgangspunktet foran den avsluttende langrennsøvelsen, men han ble vanligvis passert av flere konkurrenter underveis.

Deimel konkurrerte under OL 1998 i Nagano, der han var med på laget som tok sjetteplass i lagøvelsen.

## Referanser


## Eksterne lenker
*
Charlotte Robespierre

**Charlotte Robespierre** (født 5. februar 1760 i Arras, død 3. oktober 1834 i Paris) var datter av François de Robespierre og Jacqueline Marguerite Carraut og søsteren til Maximilien og Augustin de Robespierre.
Hun var forlovet med Joseph Fouché  som var Maximilien de Robespierres politiske fiende.

## Referanser
Bergseng

**Bergseng** er en bydel i Harstad som ligger ca. tre km nord for sentrum. Bydelen har  innbyggere.

## Skoler og barnehager
Bydelens barneskole er Bergseng barneskole. Per 2024 er det vedtatt å bygge en ny skole nord i bydelen; skolen får navnet Nordsida skole, og skal være ferdig i 2025. De to barnehagene Bergseng barnehage og Froskedammen barnehage ligger også i bydel (per 2024).

## Andre tilbud i bydelen
Videre finnes det en bensinstasjon, flere dagligvarebutikker, Bergseng bo- og servicesenter og gamle Sama skole, som nå er omgjort til hybelhus.

## Folketall
Folketallet til grunnkretsene i Bergseng er (per 2024):
* Bergseng: &nbsp;innbyggere
* Kilhus: 316&nbsp;innbyggere
* Kulseng: 114&nbsp;innbyggere

## Offentlig transport
I Bergseng ligger følgende bussholdeplasser:
* Mustapartajordet
* Orrehaugen
* Berg
* Bergsodden
* Bergsbakken Øst
* Bergsbakken
* Lamoveien
* Lamoveien Vest
* Svanehalsen
* Meisestubben
* Kulseng
* Stalheimveien Sør
* Bergseng Skole
* Bergseng

## Referanser
Roine Stolt

**Roine Stolt** (født 5. september 1956 i Uppsala) er en svensk gitarist, sanger og låtskriver, mest kjent som medlem av The Flower Kings, Kaipa da Capo og supergruppen Transatlantic.

Stolt begynte sin musikalske karriere i tenårene som bassist i lokale grupper. I 1974 ble han gitarist i progrock-gruppa Kaipa. Han forlot Kaipa i 1979 for å starte sitt eget band, Fantasia. Etter to album ble Fantasia oppløst i 1983, og Roine Stolt fortsatte karrieren som soloartist og studiomusiker.

I 1994 ga han ut albumet *The Flower King*. Albumet ble såpass populært at Stolt satte sammen et nytt progressivt band med navnet The Flower Kings. Denne gruppa har vært hans hovedprosjekt siden. Roine Stolt har også vært medlem i supergruppen The Tangent og er siden april 2009 med på gjenforeningen til Transatlantic Mellom 2000 og 2005 var han også medlem i en gjenforent versjon av Kaipa.

2008 startet Stolt prosjektet Agents of Mercy med blant annnet sangeren Nad Sylvan.

Roine Stolt er idag en av de mest kjente musikerne innen den progressive rocken. Han har på 2000-tallet medvirket på tre album med et gjenforent Kaipa og to album med The Tangent. På 2010-tallet har han blant annet turnert med Steve Hackett og spilt et duoprosjekt med Jon Anderson.

Roine Stolt har to sønner, oppkalt etter to av hans største musikalske forbilder: Johan Sebastian og Peter Gabriel.

## Diskografi (utvalg)
### Med Kaipa
* *[[Kaipa]]* (1975)
* *[[Inget Nytt Under Solen]] ([[1976]])
* *Solo* ([[1978]])
* *Notes from the Past (2002)
* *[[Keyholder]]* (2003)
* *[[Mindrevolutions]]* (2005)

### Soloalbum
* *Fantasia* (1979)
* *Behind The Walls* (1985)
* *The Lonely Heartbeat* (1989)
* *The Flower King* (1994)
* *Hydrophonia* (1998)
* *Wallstreet Voodoo* (2005)
* *Manifesto Of An Alchemist* (som Roine Stolt's Flower King) (2018)

### Med The Flower Kings
Se *[[The Flower Kings#Diskografi|The Flower Kings diskografi]]*

### Med Transatlantic
Se *[[Transatlantic#Diskografi|Transatlantics diskografi]]*

### Med Bollenberg Experience
* *[[Bollenberg Experience - If Only Stones Could Speak]]* (2002)

### Med The Tangent
* *[[The Music That Died Alone]]* (2003)
* *[[The World That We Drive Through]]* (2004)
* *[[Pyramids and Stars]]* (2005)

### Med Karmakanic
* *[[Entering The Spectra]]* (2002)
* *[[Wheel Of Life]]* (2004)
* *[[Who's The Boss In The Factory]]* (2008)

### Med 3rd World Electric
* *[[Kilimanjaro Secret Brew]]* (2009)

### Med Agents of Mercy
* *[[The Fading Ghosts of Twilight]]* (2009)
* *[[Dramarama (album)|Dramarama]]* (2010)
* *[[The Black Forest (album)|The Black Forest]]* (2011)

### Med Kaipa da Capo
* *[[Dårskapens monotoni]]* (2016)

### Med Anderson/Stolt
* *[[Invention of Knowledge]]* (2016)

### Med The Sea Within
* *[[The Sea Within]]* (2018)

### Med Supernal End Game
* *[[Touch the Sky - Volume I]]* (2010)
* *[[Touch the Sky - Volume II]]* (2014)

## Referanser


## Eksterne lenker
* 
* 
* 
*  Roine Stolt på The Flower Kings' nettsted
Teaterslag

Et **teaterslag** er en konflikt mellom tilskuergruppene, eller mellom tilskuergruppene og aktører under en teaterframvisning. Vi har et teaterslag når konfliktene kommer til uttrykk gjennom vedvarende og omfattende tilrop, kasting av gjenstander og slagsmål med flere deltagere på begge sider.

## Berømte teaterslag
* 25. november 1771. Teaterslag ved en oppføring av *[[Tronfølgen i Sidon]]* mellom tilhengere av teaterdirektør Niels Krog Bredal og kritikeren Peder Rosenstand-Goiske i Det Kongelige Theater i København
* 25. februar 1830. Hernanislaget ved premièren på Victor Hugos *[[Hernani]]* ved Comédie-Française
* 28. januar 1838. Campbellerslaget, ved andre fremføring av Henrik Wergelands *[[Campbellerne]]* i Christiania.
* 6. og 8. mai 1856. Teaterslaget i Christiania Theater. Bjørnstjerne Bjørnson ledet 600 pipere i protest mot at teateret ikke ville besette de ledige skuespillerstillingene med nordmenn.
* 2. februar 1911. Teaterslag på Nationaltheatret under premieren av Gabriel Scotts *[[Babels tårn (Scott)|Babels tårn]].*
Bridge Across Forever

***Bridge Across Forever*** er det andre studioalbumet til progrock-supergruppa Transatlantic, utgitt i oktober 2001.

Albumet består av tre lange progrock-komposisjoner, i tillegg til tittelsporet på «bare» 5 1/2 minutt. «Duel With the Devil» og «Stranger in Your Soul» bærer særlig preg av slektskap musikken til Neal Morse og Mike Portnoys faste band Spock's Beard og Dream Theater. «Suite Charlotte Pike» slekter til en viss grad på musikken til The Beatles. Tittelsporet er en drømmende rock-ballade.

Albumet ble også gitt ut i 2CD-versjon i begrenset opplag, med en bonus-CD med ekstraspor, demoer og en kort multimediadel.

## Sporliste
# «Duel With the Devil» &ndash; 26.43
## «Motherless Children»
## «Walk Away»
## «Silence of the Night»
## «You're Not Alone»
## «Almost Home»
# «Suite Charlotte Pike» &ndash; 14.33
## «If She Runs»
## «Mr. Wonderful»
## «Lost and Found, Part 1»
## «Temple of the Gods»
## «Motherless Children/If She Runs (Reprise)»
# «Bridge Across Forever» &ndash; 5.32
# «Stranger in Your Soul» &ndash; 26.06
## «Sleeping Wide Awake»
## «Hanging in the Balance»
## «Lost and Found, Part 2»
## «Awakening the Stranger»
## «Slide»
## «Stranger in Your Soul»

Alle sangene er skrevet av Neal Morse, Mike Portnoy, Roine Stolt og Pete Trewavas, unntatt «Bridge Across Forever», skrevet av Neal Morse.

### Bonus-CD
# «Shine on You Crazy Diamond» &ndash; 15.27
# «Studio Chat» &ndash; 4.50
# «And I Love Her» &ndash; 7.53
# «Smoke on the Water» &ndash; 4.20
# «Dance With The Devil» &ndash; 9.01
# «Roine's Demo Bits» &ndash; 12.00
*«Shine on You Crazy Diamond» er skrevet av David Gilmour, Roger Waters og Richard Wright, og opprinnelig spilt inn av Pink Floyd. «And I Love Her» er skrevet av John Lennon og Paul McCartney, og opprinnelig spilt inn av The Beatles. «Smoke on the Water» er skrevet av Ian Gillan, Ritchie Blackmore, Roger Glover, Jon Lord og Ian Paice, og opprinnelig spilt inn av Deep Purple.

## Personell
*Neal Morse &ndash; hovedvokal, tangentinstrumenter
*Mike Portnoy &ndash; trommer, vokal
*Roine Stolt &ndash; gitar, vokal
*Pete Trewavas &ndash; bass, vokal

## Eksterne lenker
*
Visegrádgruppen

**Visegrádgruppen** (tsjekkisk *Visegrádská skupina,* ungarsk *Visegrádi Együttműködés,*  polsk *Grupa Wyszehradzka,* slovakisk *Vyšehradská skupina)* består av Tsjekkia, Ungarn, Polen og Slovakia. Formålet med gruppen er utveksling av informasjon og koordinering av egne posisjoner.

Visegrádgruppen oppstod ved et toppmøte for presidentene eller statsministrene i Tsjekkoslovakia, Ungarn og Polen i den ungarske byen Visegrád 15. februar 1991.Tsjekkia og Slovakia ble med i alliansen etter oppløsningen av Tsjekkoslovakia i 1993. Landene i Visegrádgruppen ble alle medlemmer av EU den 1. mai 2004.

Gruppen har ingen administrasjon, men er basert på jevnlige møter på flere politiske nivåer, helt til statsleder- og regjeringssjefsnivå.

## Referanser
Variasjonsbredde

**Variasjonsbredde** er differansen mellom største og minste observerte verdi.

Hvis verdiene er **3**,4,4,5,6,7,9,10,10,13,15,**17** vil variasjonsbredden være (Høyeste verdi - Laveste verdi ) **17**-**3**=14.
Sam Dunn

**Sam Dunn** (født 20. mars 1974) er en canadisk musiker, filmregissør og antropolog. Spesielt kjent for hans dokumentarer om musikksjangeren heavy metal.

Han spiller bassgitar i heavy metal-bandet Burn to Black fra Toronto.

## Filmografi
* 2005: **'
* 2008: ''[[Global Metal]]''
* 2009: ''[[Iron Maiden: Flight 666]]''
* 2009: ''[[Joe Bonamassa: Live at the Albert Hall]]'' 
* 2010: **'
* 2011: *[[Tungrockens historie]]* 
* 2011: *[[Time Machine 2011: Live in Cleveland]]*

## Eksterne lenker
* 
*
Grovane stasjon

**Grovane stasjon** (*Grovene*) i Vennesla kommune i Agder ble anlagt i forbindelse med åpningen av den smalsporede Setesdalsbanen fra Kristiansand til Byglandsfjord i 1896. Stasjonen ligger 20,41 km fra Kristiansand og 345,6 km fra Oslo.

I 1938, da Sørlandsbanen ble åpnet på strekningen fra Nelaug stasjon til Kristiansand, ble strekningen mellom Grovane og Kristiansand bygget om til normalspor. Grovane ble da både Setesdalsbanens nye endestasjon i sør og sporbruddstasjon med omstigning og omlasting mellom tog på smalspor og tog på normalspor. (1067/1435 mm). Fra 1937 og frem til åpningen i 1938 ble stasjonen oppgradert med anlegg for stalling og vedlikehold av lokomotiver, svingskive, lasterampe med godshus, portalkran for omlasting av gods, rampe for lasting og lossing av smalsporet rullende materiell på normalsporet overføringsvogn, en liten traktorstall for normalspor, et bygning for rengjøringspersonalet og nye plattformer for omstigning av passasjerer mellom smal- og normalsporede tog. Store deler av anlegget er intakt. Det er besluttet at manglende deler skal rekonstrueres. Per 2024 er dette arbeidet godt i gang. Mange delmål er allerede nådd. I 2025-26 er traktorstallen og rengjøringspersonalets bygning under reetablering.

Ca 1969 ble Setesdalsbanens smale spor fjernet fra stasjonsområdet. Museumstogene kunne da ikke lenger anløpe Grovane stasjon. Som en følge av dette ble Grovane holdeplass opprettet ca 300 meter lenger nord, med gangadkomst inn fra Steinsfossveien. Grovane holdeplass var Setesdalsbanens søndre endestasjon i fra 1969 til 2002. 

Sporforbindelsen mellom Setesdalsbanen og Grovane stasjon er siden blitt gjenoppbygget. Grovane er nå Norges eneste sporbruddstasjon med treskinnespor på den ene siden av mellomplattformen mellom sporene 2 og 3 og på flere andre spor.

Etter at den kommersielle trafikken på Setesdalsbanen ble avviklet i 1962, ble stasjons- og verkstedområdet på Grovane utgangspunkt for jernbaneentusiastene som fikk i gang drift av en museumsjernbane på deler av den gamle banen. I første omgang til Beihølen dam, i fra 1996 til Beihøldalen stasjon og fra 2004 på den 8 km lange strekningen frem til Røyknes stasjon. Grovane har landets eneste autentiske kullskur som ennå er i bruk. Skuret ble restaurert i 2017–2018.

## Litteratur
* 
* 

## Eksterne lenker
Kappløp

I sport er **kappløp** en hastighetskonkurranse mot et objektivt kriterium, vanligvis en klokke eller til et bestemt punkt. Konkurransedeltagerne forsøker å fullføre en gitt oppgave på kortest mulig tid. Dette involverer typisk å tilbakelegge en gitt distanse, men det kan være en hvilken som helst annen oppgave som involverer hurtighet for å nå et bestemt mål.

Et kappløp kan løpes kontinuerlig fra start til mål, eller utføres som mange segmenter, kalt heat eller etapper. Heat løpes vanligvis på samme bane til forskjellige tider.

Tidlige nedtegnelser om kappløp er tydelig på keramikk fra oldtidens Hellas, som avbilder løpende menn som kjemper om førsteplassen. Et vognkappløp beskrives i Homers *[[Iliaden]]*.

## Etymologi
Ordet *race* kommer fra et gammelnordisk ord. Dette nordiske ordet ankom i Frankrike under invasjonen av Normandie og ga ordet  *raz* som betyr "hurtig vann" i Bretagne, slik som i mill race; det kan finnes i "Pointe du Raz" (det vestligste punktet i Frankrike, i Bretagne), og "*raz-de-marée*" (tsunami). Ordet race i betydningen av en "hastighetskonkurranse" ble først registrert i 1510-årene.

Et kappløp og dets navn er ofte tilknyttet opprinnelsesstedet, transportformen og løpets distanse. Et par eksempler er Dakar Rally og Athens Marathon.

## Former
Å løpe en distanse er den mest grunnleggende formen for kappløp, men kappløp kan også foregå med transportmidler, slik som båter, biler, sykler og fly, eller med dyr slik som hester eller hunder. Kappløp kan også arrangeres med andre transportmåter, slik som ski, sparker, skøyter eller rullestoler, eller andre former for bevegelse, slik som svømming eller kappgang.

Orienteringsløp tilføyer en ekstra oppgave ved å bruke et kart og et kompass for å navigere fra punkt til punkt i variert og vanligvis ukjent terreng.

Et kappløp kan også involvere en annen type mål, slik som spising. En vanlig konkurranse er pølsespising, der deltagerne prøver å spise flere pølser enn motstanderne.

## Se også
* Sport
* Gambling
* Totalisator
* Hare
* Romkappløpet
* Racingspill

## Referanser


## Eksterne lenker

* Racing teams
Meteorologisk stasjon

**Værstasjon** er et sted hvor det blir foretatt meteorologiske observasjoner og målinger. Værstasjoner er enten bemannede eller automatiserte. Stasjonene tjener ulikt formål, eksempelvis vindmåling, nedbørsmåling, siktmåling (særlig til havs), lufttrykksmåling, osv. Både faste stasjoner og værballonger kan dessuten ha radiosonder for overføring av automatiske data til anlegg på bakken. Enkelte stasjoner ved kysten kan i tillegg ha utstyr for å utføre oseanografiske observasjoner, eksempelvis måling av saltholdighet eller algemengde. Basert på værstasjonene avleses de meteorologiske fenomenene over større områder og gir grunnlag for å publisere værkart. 

For værvarslingsformål eksisterer det et internasjonalt samarbeid for utveksling av meteorologiske observasjoner. Dette samarbeidet er koordinert av Verdens meteorologiorganisasjon (WMO). Disse observasjonene blir utført til samme tidspunkt og man kaller derfor slike observasjoner for synoptiske observasjoner. Tradisjonelt har synoptiske observasjoner vært utvekslet internasjonalt i SYNOP-formatet.

Meteorologisk institutt opererte fra 1948 et eget værskip - *[[MS «Polarfront»|Polarfront]]* . Dette ble som verdens siste i sitt slag tatt ut av drift i 2010 og erstattet av observasjon fra bøye. Meteorologisk institutt har samtidig tilgang til et økende antall værstasjoner på oljeplattformer langt til havs, eksempelvis utenfor Finnmark (Goliat), på Haltenbanken og på de største feltene i Nordsjøen.

## Typer meteorologiske stasjoner
Det er forskjellige typer meteorologiske stasjoner: 
* Nedbørstasjoner, stasjoner der nedbøren, markas tilstand og snødybde blir observert
* Landbaserte værstasjoner, der været observeres
* Maritime stasjoner
** Skip
** Bevegelige bøyer
** Forankrede bøyer
** Installasjoner utaskjærs
* Radiosondestasjoner
* Fjernmålingsstasjoner:
** Værradarstasjoner
** Vindprofilerstasjoner
** Lyndetektorstasjoner
* Klimastasjoner var historisk sett ikke-telegraferende værstasjoner. Idag gir alle typer meteorologiske stasjoner underlag for klimatologiske vurderinger.

## Måleinstrumenter
En værstasjon har som standard følgende meteorologiske måleinstrumenter:
*Termometer for å måle temperatur
*Barometer for å måle lufttrykk
*Hygrometer for å måle luftfuktighet
*Anemometer (vindmåler) for å måle vindstyrke 
*Værhane for å måle vindretning
*Pluviometer (regnmåler) for å måle nedbørmengde
*Snødybdemål for å måle snødybde

Spesialiserte stasjoner kan ha flere måleinstrumenter i tillegg:
* Solskinnsregistrator for å måle soltid
* Actinometer, pyranometer, pyrgeometer eller spektrofotometer for å måle strålingselementer
* Siktmåler for å måle horisontal synsvidde eller horisontal lysgjennomtrengning
* Ceilometer for å måle skyhøyde
* Ja/nei-sensor for å detektere våthet
* Bladfuktighetssensor
* Isakkumulasjonssensor
* Fordampningskar eller lysimeter for å måle fordampningsforhold
* Lysdiodeapparatur for å måle om det faller nedbør, og i såfall i hvilken form
* Kamera

## Se også
* Værvarsling
* Værsatellitt

## Eksterne lenker
* Norsk Stasjonskart
Millie Small

**Millie Small**, best kjent som **Millie** eller **Little Millie**, (døpenavn Millicent Dolly May Small, født 6. oktober 1946 i Clarendon på Jamaica, død 5. mai 2020) var den første jamaicanske artisten som hadde en verdenshit. Det skjedde med platen «My Boy Lollipop» som gikk til topps på lister verden over i 1964. Det var per mai 2020 den mest solgte skasangen med over syv millioner plater solgt.

Hun døde den 5. mai 2020 som følge av hjerneslag.

## Æresbevisninger
* *Commander in the Order of Distinction*, 2011

## Referanser


## Eksterne lenker
* 
* 
*
Winkleigh

**Winkleigh** er en liten landsby i Devon, England. Den er best kjent som fødested for Inch Cider. Fabrikken stengte for noen år siden og flyttet til North Tawton. Inch's Cider ble kjøpt av Bulmer's, som så stengte bryggeriet. Noen av de ansatte driver imidlertid fremdeles Winkleigh Cider på Hatherleigh Road.

## Flyskole
Under den andre verdenskrig ble fra 1944 RAF Winkleigh Flystasjon brukt av det norske flyvåpenet som treningssenter. Utdanningen av norske flyvere, «Little Norway», overført til flystasjonen **Winkleigh** i Devon, Storbritannia.

## Eksterne lenker
* Genuki Winkleigh page 
* Photographs and history of RAF Winkleigh
Tuterud

**Tuterud** er en tidligere husmannsplass under Braanaas gård i Skedsmo i Akershus. Området ble bygget ut i 1980-årene og består i dag av en bebyggelse på cirka 80 eneboliger.
Helliggjørelse

**Helliggjørelse** er å gjøre hellig, og har med hvordan livet leves, en forvandling av menneskets natur. 

## Kristendommen
I den kristnes liv, er helliggjørelse søken etter en personlighet mer lik Kristus. Helliggjørelsen er «en prosess» som den kristne kan oppleve, eller komme inn i, gjennom bønn. 

Bare Gud er *perfekt i hellighet*, og derfor er det bare Gud som kan gjøre den kristne mer hellig. Guds nåde er utgangspunkt for helliggjørelsen. Nåden virker i den kristnes liv slik at det mer og mer avspeiler Guds vilje og mål. 

### Lengsel etter et hellig liv
Helliggjørelse var sentralt i Hellighetsbevegelsen, en kristen bevegelse, som oppstod tidlig på 1800-tallet. Som navnet sier, fokuserte bevegelsen på *hellighet*, en åndelig lengsel etter et større gudsnærvær i livet. 

Mange kristne samfunn ble berørt av denne «åndelige lengselen», og ble en del av hellighetsbevegelsen. Det var særlig blant metodister, men også blant baptister, kongregasjonalister og presbyterianere. Hellighetsbevegelsen hadde betydning for pinsevekkelsens gjennombrudd tidlig på 1900-tallet.

### Rettferdiggjørelse og helliggjørelse
Metodisten John Wesley snakket om to tyngdepunkter i den kristens liv: Rettferdiggjørelse og helliggjørelse. 

Den kristne frelsen regnes som en «ny fødsel», hvor mennesket fornyes på en gjennomgripende måte og gjøres til *nye skapninger i Kristus*. Dette kalles rettferdiggjørelse, å bli erklært rettferdige, ved troen på Jesus Kristus, ved Guds nåde. 

Etter *rettferdiggjørelsen* følger *helliggjørelsen* som er å gjøre hellig, en gradvis forvandling av menneskets natur. Helliggjørele er en prosess. *Full helliggjørelse* eller *kristelig fullkommenhet* er mål for livet som kristen.

## Se også
* Den hellige ånd
* Hellighet
* Åndsdåp

## Eksterne lenker
* www.jevisnes.dyndns.org – Sørsdal, Kjell. 2005. ''Å bli mer lik Jesus Kristus. Helliggjørelse og karakterbygging''
* www.metodistkirken.no - Metodistkirken. ''Nåde gjennomstrømmer vår forståelse av kristen tro…''
Lędzianere

**Lędzianerne** (polsk *Lędzianie*,  norrønt: *Laesir*;*Laesar*, *Ljachar*) var en lekhitisk stamme som fra det 7. århundre bebodde områdene som i dag utgjør østlige Lille-Polen og vestlige Ukraina. 

Grensen mellom lędzianerne og wiślanernes innflytelse kan trekkes fra elven Wisła oppover elvene Nida og Wisłok. Stammens østlige grenser kan ha vært elvene Bug, Dnestr og Stryj. 

## Referanser
Khunyang Chhish

**Khunyang Chhish**, også **Kunyang Kish** eller **Khiangyang Kish**, 7852 moh., er det nest høyeste fjellet i fjellkjeden Hispar Muztagh i Karakorum, på grensen mellom Kina og Pakistan. Det er verdens 21. høyeste fjell, og det 8. høyeste i Pakistan.

Khunyang Chhish er et markant fjell som reiser seg høyt over terrenget under; toppen ligger nesten 4000 meter over Khunyang-breen på fjellets sørside, og 5500 meter over Hunza-dalen 33 kilometer unna. Det er en bratt, markant topp, atskillig mer spektakulær enn den litt høyere Distaghil Sar litt lenger nord.

Khunyang Chhish ble første gang klatret i 1971 av en polsk ekspedisjon.

## Se også
* Liste over verdens høyeste fjell
Alfred Næss

**Alfred Næss** er navnet til flere personer:

* Alfred Næss (skøyteløper) (1877–1955)
* Alfred Næss (revyartist) (1927–1997)
Bijeljina

**Bijeljina** (kyrillisk: Бијељина) er en by og kommune i nordøstlige deler av Republika Srpska i Bosnia-Hercegovina. Byen ligger på den flate og fruktbare sletten Semberija bare 6 km fra grensen til Serbia. 

Foreløpige tall fra folketellingen i 2013 viste at Bijeljina hadde  innbyggere. Folketellingen i 1991 som oppga en befolkning på 96&nbsp;796.

Byen ble første gang nevnt i dokumenter etter presten Dukljanin, der han nevner at grev Bele-Pavlimir vant over ungarere i «dalen Belina». Bijeljina ble også nevnt 3. mars 1446, da en handelsmann fra Dubrovnik ble ranet her.

Bijeljina har i de siste 500 åra skiftet ut hele befolkningen. Første gang var da tyrkerne kom i 1520 og andre gang da østerrikerne kom i 1716. 

Den eldste bygningen i byen stammer fra tiden omkring 1548, og er et serbisk kloster kalt Tavna. 

Serberne fra dette området støttet oppstanden ledet av Karadjordjevi&#263;, men de mislyktes, og de led store nederlag i forsøk på å frigi fangede serbere fra tyrkerne i tiden 1875–1878.

Under Bosnia-krigen i 1992 var Bijeljina en av byene hvor muslimske innbyggere ble fordrevet av Arkan, Željko Ražnatović og hans Tigre.

## Referanser


## Eksterne lenker
*
.tj

**.tj** er Tadsjikistans nasjonale toppnivådomene (ccTLD) for internett.

## Registrering
Registrering gjøres direkte på andre nivå, eller på tredje nivå under kategoriserte subdomener på andre nivå.  Følgende subdomener er tilgjengelige for registrering: ac.tj, aero.tj, biz.tj, co.tj, com.tj, coop.tj, dyn.tj, edu.tj, go.tj, gov.tj, info.tj, int.tj, mil.tj, museum.tj, my.tj, name.tj, net.tj, org.tj, per.tj, pro.tj, web.tj

Registreringer behandles av akkrediterte registrarer.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .tj whois informasjon 
* Registreringsnettsted for .tj domenet
* Liste over .tj-akkrediterte registrarer